paragraph_text: Širenje Subotice dovelo je do potrebe za izgradnjom nove, veće i ljepše kalvarije. 1817. napravljena je nova, na području Rogine bare.Ante Sekulić: Umjetnost i graditeljstvo bačkih Hrvata, Matica hrvatska, Zagreb, 1998., ISBN 953-150-167-X, str. 61. Dao ju je podići bački Hrvat, plemenitaš Matija Vojnić od Bajše. Podignuta je na mjestu gdje je danas željeznički kolodvor u Subotici. Završetak kalvarije bio je na ondašnjem najvišem mjestu u gradu, danas na mjestu gdje je subotička pošte broj 2. Blagoslovljena je 17. studenog 1817. godine. Osoba koja je osnovala ovu kalvariju gradu Subotici povjerila je održavanje. Kao i prva kalvarija, zbog infrastrukturnih razloga kalvariju se moralo premjestiti. Izgrađena je željeznička pruga i kolodvor te brojne obiteljske manje i veće kuće i moralo se nekamo s kalvarijom.